Plată scumpă pentru o descindere la adresa greşită: câţi bani va primi despăgubire o femeie din SUA, după ce s-a trezit cu o echipă SWAT în casă
O americancă a obținut 3,8 milioane de dolari după ce o echipă SWAT a intrat din greșeală în casa ei. Ea a obținut despăgubirea în urma unui verdict al unei instanțe din Colorado. Echipa SWAT a greșit destinația în timpul unei misiuni din cauza unei erori a aplicației Find My iPhone.
- A picat Facebook. Nici Instagram sau Facebook Messenger nu funcţionează marţi după-amiază
O femeie în vârstă de 78 de ani care a dat în judecată doi ofițeri de poliție după ce casa ei a fost percheziționată în mod greșit de o echipă SWAT în căutarea unui camion furat a câștigat 3,76 milioane de dolari, potrivit AP.
Filmul descinderii din casa femeii
Verdictul a fost dat în temeiul unei noi legi din Colorado care permite oamenilor să dea în judecată poliția în urma încălcării drepturilor constituționale. Anterior, astfel de procese se desfășurau doar în instanțe federale, care erau complicate deoarece legea federală acordă "imunitate calificată" funcționarilor, inclusiv polițiști,
O instanță din Denver a dat verdictul care a fost anunțat luni de Uniunea Americană pentru Libertăți Civile din Colorado, relatează Mediafax. Polițiștii au obținut mandatul de percheziție pentru locuință după ce proprietarul unui camion furat, care avea patru pistoale semiautomate, o pușcă, un revolver, două drone, 4.000 de dolari în numerar și un iPhone în interior, a urmărit telefonul până la casa femeii.
Echipa SWAT a intrat în casă și a spart ușa garajului deși femeia a fost de acord să coopereze și le-a spus polițiștilor că este o eroare. În timpul procesului, femeia și rudele sale au susținut că au avut probleme medicale și că au fost nevoite să se mute în alt cartier din cauza incidentului.